《送汪洞书大猷归鄞》
宋代·司马伋

日者真奇中，春风画鷁行。
东山须继起，南浦独伤情。
越岸江山丽，都门祖道荣。
里闾高卧际，趣诏逐追程。

作者简介：司马伋，字季思，夏县（今属山西）人。高宗绍兴八年（一一三八），受诏以司马光族曾孙为右承务郎，嗣光后。十五年，为添差浙东安抚司干办公事。绍兴末通判处州（《老学庵笔记》卷八）。孝宗乾道二年（一一六六），为建康总领（《景定建康志》卷二六）。六年，以试工部尚书使金。淳熙四年（一一七七），为吏部侍郎（《玉堂类稿》卷七）。五年，以中奉大夫徽猷阁待制知镇江（《嘉定镇江志》卷一五）。六年，升宝文阁待制，改知平江，寻奉祠（《吴郡志》志一二）。九年，知泉州（清乾隆《泉州府志》卷二六）。卒，项安世有诗挽之。今录诗三首。